ר' יאשיה בן לוי פתר קרא בגליות. ואל שדי יתן לכם רחמים (שם קו) ויתן אותם לרחמים. לפני האיש, הקדוש ברוך הוא, שנאמר (שמות טו): ה' איש מלחמה ה' שמו. ושלח לכם את אחיכם, אלו עשרת השבטים. אחר ואת בנימין, זה שבט יהודה ובנימין. ואני כאשר שכולתי, בחורבן ראשון, שכלתי בחורבן שני, כאשר שכולתי בחורבן ראשון, ובשני, לא אשכל עוד. דבר אחר: ואל שדי יתן לכם רחמים לפני האיש, זה השלטון. ושלח לכם את אחיכם, זה יוסף. אחר, זה שמעון. ואת בנימין, כמשמעו. ואני כאשר שכולתי, ביוסף. שכלתי, בשמעון לא אשכל עוד: